DRYWENDE KOLLETJIES | Health24
Posted by: TAZ | 2007/06/25
Ek sal graag wil weet wat veroorsaak dat n mens partykeer drywende kolletjies sien. Partykeer is dit swart kolletjies en partykeer wit kolletjies. Dit gebeur enige tyd. Nie as ek spesifiek iets gedoen het nie. Vanoggend toe ek my deur toe trek, toe sien ek dit. Nou die aand terwyl ek geoefen het, het ek dit gesien. Maar net gewonder wat dit dalk kan wees.
Ons noem dit "floaters" - dit is onreelmatighede in die oogbal, gewoonlik agv normale ouderdomsveranderinge hoewel dit meer algemeen is in diabete, mense wat nabysiende is, of operasies gehad het. Soms gaan dit gepaard met infeksie, inflammasie, bloeding, retinale skeure of oogbeserings. Daar is geen behandeling nie. As dit vir jou meer opvallend word stel ek voor jy gaan net vir 'n roetine ondersoek by 'n optometris om seker te maak daar is nie probleme nie..